open-index/open-wikipedia-markdown huggingface dataset:
Υπερπληθωρισμός

[μικρογραφία|400x400εσ|Διάγραμμα για τον υπερπληθωρισμό στη Βενεζουέλα. Το διάγραμμα αντιπροσωπεύει τον χρόνο που μεσολάβησε ώστε το νόμισμα να χάσει το 90% της αξίας του (το διάγραμμα χρησιμοποιεί [Κινητός μέσος όρος|κινητό μέσο όρο 301 ημερών με αντίστροφη λογαριθμική κλίμακα).]]

Στην οικονομία ο **υπερπληθωρισμός** είναι το πολύ υψηλό και επιταχυνόμενο επίπεδο πληθωρισμού. Ο υπερπληθωρισμός διαβρώνει γρήγορα την πραγματική αξία του τοπικού νομίσματος, καθώς οι τιμές όλων των αγαθών αυξάνονται. Αυτό αναγκάζει τους ανθρώπους να ελαχιστοποιήσουν την χρήση του ασταθούς και υπερπληθωρισμένου νομίσματος υπέρ σταθερότερων ξένων νομισμάτων όπως το δολάριο ΗΠΑ και το ευρώ. Οι τιμές των σχετικά σταθερών νομισμάτων παραμένουν σχετικά σταθερές.

Σε αντίθεση με τα χαμηλά επίπεδα πληθωρισμού όπου οι τιμές αυξάνονται σταθερά (αλλά γενικά οι όποιες αυξήσεις δεν γίνονται αισθητές εκτός αν μελετηθούν παλαιότερες τιμές των προϊόντων), στον υπερπληθωρισμό υπάρχει μια γρήγορη και συνεχιζόμενη αύξηση των ονομαστικών τιμών. Επίσης υπάρχει γρήγορη αύξηση στο ονομαστικό κόστος των αγαθών και στην προσφορά συναλλάγματος. Συνήθως το μέσο επίπεδο των τιμών αυξάνεται γρηγορότερα από την προσφορά συναλλάγματος καθώς οι κάτοικοι προσπαθούν να απαλλαγούν από το υποτιμώμενο νόμισμα όσο το δυνατόν γρηγορότερα. Όσο εξελίσσεται ο υπερπληθωρισμός το πραγματικό απόθεμα χρημάτων (δηλαδή η ποσότητα των χρημάτων που κυκλοφορούν - τα οποία χωρίζονται από τα επίπεδα των τιμών) μειώνεται αισθητά.

Συχνά, ο υπερπληθωρισμός συνδέεται με γεγονότα που ασκούν πίεση στον κρατικό προϋπολογισμό: πόλεμοι ή τα επακόλουθά τους, κοινωνικοπολιτικές ταραχές, κατάρρευση της συνολικής προσφοράς ή των τιμών εξαγωγής και άλλες κρίσεις που δυσκολεύουν τη κυβέρνηση να συγκεντρώσει φορολογικά έσοδα. Η απότομη μείωση των πραγματικών φορολογικών εσόδων, σε συνδυασμό με την ισχυρή ανάγκη διατήρησης των δημόσιων δαπανών και την ανικανότητα ή απροθυμία των κρατών να δανειστούν από το εξωτερικό, είναι μεταξύ των παραγόντων που μπορούν να οδηγήσουν μια χώρα σε κατάσταση υπερπληθωρισμού.

## Παραπομπές

Κατηγορία:Χρηματοπιστωτικές κρίσεις
Κατηγορία:Πληθωρισμός
Πανδημία COVID-19 στην Ιταλία

Η Πανδημία COVID-19 προκλήθηκε από τον Κορονοϊό SARS-CoV-2 ο οποίος εξαπλώθηκε και στην Ιταλία το αργότερο από τις 28 Ιανουαρίου 2020 και έπειτα. Οι πρώτες διαγνωσμένες περιπτώσεις ήταν δυο κινέζοι τουρίστες στη Ρώμη, τα δεδομένα ωστόσο δείχνουν πως δεν ήταν αυτοί οι πρώτοι πυρήνες της επιδημίας στην Ιταλία. Όπως στα περισοότερα κράτη-μέλη της Ευρωπαϊκής Ένωσης, έτσι και στην Ισπανία υπήρξαν εκτεταμένες απαγορεύσεις και περιορισμοί των συνταγματικών δικαιωμάτων με σκοπό τον περιορισμό της εξάπλωσης του ϊού.

## Μέτρα κατά της επέκτασης της επιδημίας
Όπως στις περισσότερες χώρες της ευρωπαϊκής ένωσης τα μέτρα άλλαξαν συχνά κατά τη διάρκεια της επιδημίας. Η αυστηρότερη μορφή μέτρων επηβλήθηκε από τα μέσα Μαρτίου μέχρι τα τέλη Ιουνίου και από τα τέλη Οκτωβρίου (και παραμένουν μέχρι σήμερα). Η έξοδος από το σπίτι επιτρέπεται μόνο για τα απολύτως αναγκαία, όπως αγορά τροφίμων, εργασία (όταν δεν είναι εξ αποστάσεως), επίσκεψη γιατρού. Η χρήση μάσκας επιβλήθηκε από τα μέσα Απριλίου. Οι ποινές για παραβίαση των κανόνων μπορεί να κυμαίνονται από υψηλά πρόστιμα (από 500€) ως και φυλάκιση.

## Εξέλιξη της επιδημίας
Στα διαγράμματα που ακολουθούν μπορούμε να διαπιστώσουμε την εξέλιξη της επιδημίας. Τα στοιχεία προέρχονται από την στατιστική υπηρεσία της Ιταλίας.

Όπως μπορούμε να δούμε στο διάγραμμα για τον συνολικό αριθμό θανάτων, το πρώτο κύμα θανάτων με επιβεβαιωμένο θετικό τεστ για τον ϊό ήταν έντονο και ξεκίνησε στις αρχές Μαρτίου. Το κύμα εξελίχθηκε σχετικά γρήγορα και έφτασε την αιχμή του κατά τα τέλη Μαρτίου.

Το δεύτερο κύμα θανάτων με επιβεβαιωμένο θετικό τεστ για τον ϊό ξεκίνησε κατά τα μέσα Οκτωβρίου του 2020. Το κύμα εξελίχθηκε σχετικά πιο αργά και έφτασε την αιχμή του στα τέλη Νοεμβρίου του 2020. Όπως μπορούμε να δούμε στο διάγραμμα για τον συνολικό αριθμό θανάτων, το κύμα αυτό παρουσιάζει επιπλέον αιχμές τον Ιανουάριο και τον Μαρτιο του 2021.

### Αριθμός θετικών τεστ

Τo ακόλουθο διάγραμμα παρουσιάζει τον συνολικό αριθμό τεστς αθροιστικά και ανά μέρα. Το διάγραμμα αυτό παρουσιάζει το πρόβλημα ό,τι δεν βασίζεται σε τυχαιοποιημένα στοιχεία καθώς και ότι απεικονίζει απόλυτους αριθμούς θετικών τεστ, που φυσιολογικά εξαρτώνται και απο τον αριθμό των τεστ που πραγματοποιήθηκαν. Για τον λόγο αυτόν, μπορεί να παρουσιάζει μια διαστρεβλωμένη εικόνα της εξέλιξης.



### Θάνατοι με επιβεβαιωμένο θετικό τεστ

**Θάνατοι (αθροιστικά) σύμφωνα με τα στοιχεία της υγειονομικής υπηρεσίας της Ιταλίας**

### Κατανομή των θανάτων ανά ηλικία και φύλο

Στα ακόλουθα διαγράμμτα βλέπουμε την κατανομή ανά ηλικία και φύλο.

### Επιδημία και γενική θνησιμότητα

## Παραπομπές

Ιταλια
Αμαλία του Βρανδεμβούργου

Η **Αμαλία**, γερμ. Amalie von Brandenburg (1 Οκτωβρίου 1461 - 3 Σεπτεμβρίου 1481) από τον Οίκο του Χοεντσόλερν ήταν κόρη του εκλέκτορα του Βρανδεβούργου και με τον γάμο της έγινε δούκισσα του Παλατινάτου-Τσβάιμπρυκεν.

## Βιογραφία
Ήταν η τέταρτη κόρη (1η από τον 2ο γάμο) του Αλβέρτου Β΄ Αχιλλέα εκλέκτορα του Βρανδεμβούργου και της Άννας των Βέττιν, κόρης του Φρειδερίκου Β΄ εκλέκτορα της Σαξονίας.

## Οικογένεια
Παντρεύτηκε το 1478 τον Κάσπαρ των Βίττελσμπαχ δούκα του Παλατινάτου-Τσβάιμπρυκεν. Δεν απέκτησαν απογόνους.

## Πρόγονοι


## Πηγές
* Julius von Minutoli (eds.): Das kaiserliche Buch des Markgrafen Albrecht Achilles',' Schneider, 1850; reprinted: Zeller, 1984, ISBN 3-535-02459-5, p. 488.

## Παραπομπές


Κατηγορία:Οίκος των Χοεντσόλερν
Κατηγορία:Παλατινές κόμισσες του Τσβάιμπρυκεν
Σιδηροδρομικός Σταθμός Καβασίλων

Ο **Σιδηροδρομικός Σταθμός Καβασίλων** ήταν σταθμός του Οργανισμού Σιδηροδρόμων Ελλάδας, επί των σιδηροδρομικών γραμμών Πάτρας - Κυπαρισσίας και Καβασίλων -  Λιμένος Κυλλήνης.

Βρίσκεται στα Καβάσιλα Ηλείας και οφείλει την ονομασία του στην κωμόπολη που εξυπηρετεί. Εγκαινιάστηκε στις 29 Αυγούστου 1891, ενώ αποτελούσε την αφετηρία της γραμμής Βαρθολομιού - Λουτρών Κυλλήνης από την 1η Ιουνίου 1892 μέχρι το 1969, οπότε και έκλεισε η γραμμή. Ο σταθμός Βαρθολομιού έκλεισε το 1993 μαζί με τη γραμμή Καβασίλων - Λιμένος Κυλλήνης. Διέθετε μία πλευρική και μία κεντρική αποβάθρα και βοηθητικές εγκαταστάσεις.

Σήμερα χρησιμοποιείται από τον Ο.Σ.Ε. για την εναπόθεση παλαιών υλικών των μετρικού εύρους γραμμών.

Καβασιλα
Καβασιλα
Καβασιλα
Καβασιλα
Σιδηροδρομικός σταθμός Κάτω Αχαΐας

Ο **Σιδηροδρομικός Σταθμός Κάτω Αχαΐας** είναι παλιός σιδηροδρομικός σταθμός στην Κάτω Αχαΐα. Ο σταθμός άνοιξε το Δεκέμβριο του 1888 σαν **Σταθμός Αχαΐας** και ήταν ο τερματικός προς δυσμάς σταθμός της γραμμής από Πάτρα, μέχρι ένα χρόνο αργότερα που η γραμμή επεκτάθηκε μέχρι τον Πύργο. Με την κατάργηση των δρομολογίων της μετρικής σιδηροδρομικής γραμμής Πάτρας-Κυπαρισσίας παρέμεναν ανενεργές οι εγκαταστάσεις του. 

Επαναλειτούργησε στις 29 Φεβρουαρίου 2020 έχοντας θέση τερματικού σταθμού, όταν και ξεκίνησε τη λειτουργία της η Γραμμή 2 του Προαστιακού Σιδηρόδρομου Πάτρας με την επέκταση των δρομολογίων του προς την κωμόπολη της Κάτω Αχαΐας. Λόγω του εγκαταλελειμμένου του παρακείμενου παλιού κτιρίου του σταθμού τα δρομολόγια της Γραμμής 2 ξεκίνησαν με την (προσωρινή) λύση της χρήσης προκάτ εγκατάστασης η οποία περιλαμβάνει χημικές τουαλέτες. Εξυπηρετεί τόσο την Κάτω Αχαΐα και τους κοντινούς οικισμούς, χωριά και περιοχές όσο και την ευρύτερη περιοχή της Δυτικής Αχαΐας. Βρίσκεται στην συμβολή των οδών ΠΕΟ Πατρών-Πύργου και επαρχιακής οδού Κάτω Αχαΐας-Άρλας.

Όταν πρωτολειτούργησε η Γραμμή 2 και μέχρι τη διακοπή της λόγω της πανδημίας του κορωνοϊού, o τερματισμός της στα νοτιοδυτικά γινόταν στον Σ.Σ. Κάτω Αχαΐας με τους συρμούς να διέρχονται από τους Σ.Σ. Καμινίων και Αλισσού κάνοντας στάσεις εκεί. Με την επανεκίννηση των δρομολογίων ο τερματισμός της μετακινήθηκε ανατολικότερα στον Σ.Σ. Καμινίων καθιστώντας προσωρινά ανενεργούς τους Σ.Σ. Αλισσού και Κάτω Αχαΐας.

## Δομή γραμμής

## Παραπομπές


Κατω
Κατω
Κατω
Βομβιστική επίθεση σε ντισκοτέκ του Δυτικού Βερολίνου

Η βομβιστική επίθεση κατά της ντισκοτέκ "La Belle", στην περιοχή Friedenau του Δυτικού Βερολίνου, συνέβη στις 5 Απριλίου 1986 και είχε ως αποτέλεσμα 3 νεκρούς και 229 τραυματίες. Στη ντισκοτέκ αυτή σύχναζαν στρατιώτες των Ηνωμένων Πολιτειών που υπηρετούσαν στην περιοχή. Από τα θύματα, 2 από τους νεκρούς και 79 από τους τραυματίες ήταν Αμερικανοί. Η επίθεση έγινε με τη χρήση μίας βόμβας που είχε τοποθετηθεί κάτω από ένα τραπέζι, κοντά στη θέση του DJ και εξερράγη στις 01:45 π.μ., σκοτώνοντας άμεσα τη Nermin Hannay, Τούρκισσα πολίτη και τον Αμερικανό λοχία Kenneth T. Ford. Ένας δεύτερος λοχίας του αμερικανικού στρατού, ο James E. Goins, υπέκυψε στα τραύματά του δύο μήνες αργότερα. Ορισμένα από τα θύματα υπέστησαν μόνιμη αναπηρία. Η κυβέρνηση των ΗΠΑ κατηγόρησε τη Λιβύη ότι χρηματοδότησε την επίθεση, ενώ ο Αμερικανός πρόεδρος Ρόναλντ Ρέιγκαν δέκα ημέρες μετά διέταξε τον αεροπορικό βομβαρδισμό της Τρίπολης και της Βεγγάζης, στη Λιβύη, μια επιχείρηση με κωδική ονομασία "El Dorado Canyon". Η επιχείρηση αυτή θεωρήθηκε ευρέως ως απόπειρα να σκοτωθεί ο ηγέτης της Λιβύης συνταγματάρχης Μουαμάρ Καντάφι. Δίκη που διεξήχθη ενώπιον δικαστηρίου των ΗΠΑ το 2001 κατέληξε στο συμπέρασμα πως η βομβιστική επίθεση στη ντισκοτέκ «σχεδιάστηκε από τη Λιβυκή Υπηρεσία Πληροφοριών και την Πρεσβεία της Λιβύης».

Κατηγορία:Τρομοκρατικά γεγονότα στη Γερμανία
Κατηγορία:Βερολίνο
Ξαβιέ Μπισά

Ο **Μαρί Φρανσουά Ξαβιέ Μπισά** (γαλλ. *Marie François Xavier Bichat*, 1771-1802) ήταν Γάλλος χειρουργός, ανατόμος, παθολογοανατόμος και ιστολόγος. Παρά το γεγονός ότι ο όρος «κύτταρο» είχε επινοηθεί το 1600, τα δομικά στοιχεία της ζωής εξακολουθούσαν να είναι οι 21 ιστοί του Μπισά, μια έννοια που περιγράφεται από τον Μπισά.

## Βιβλιογραφία
* https://www.greekencyclopedia.com/mpisa-bichat-mari-fransoya-xavie-1771-1802-p4236.html

## Παραπομπές


Κατηγορία:Γάλλοι χειρουργοί
Κατηγορία:Ανατόμοι
Σιδηροδρομικός Σταθμός Ανθείας

Ο **Σιδηροδρομικός Σταθμός Ανθείας** είναι σιδηροδρομικός σταθμός στην Πάτρα. Ξεκίνησε τη λειτουργία του στις 29 Φεβρουαρίου 2020 και εξυπηρετείται από τα τοπικά τρένα ανάμεσα στην Πάτρα και την Κάτω Αχαΐα του Προαστιακού Σιδηροδρόμου Πάτρας. Οι συνοικίες που εξυπηρετεί είναι τα Ζαρουχλέικα, η Κυψέλη και του Παπαθωμά.

## Παραπομπές


Ανθείας
Ανθείας
Σιδηροδρομικός Σταθμός Παραλίας

Ο **Σιδηροδρομικός Σταθμός Παραλίας** είναι σιδηροδρομικός σταθμός στην Παραλία, κωμόπολη και προάστιο της Πάτρας. Ξεκίνησε τη λειτουργία του στις 29 Φεβρουαρίου 2020 και εξυπηρετείται από τα τοπικά τρένα ανάμεσα στην Πάτρα και την Κάτω Αχαΐα του Προαστιακού Σιδηροδρόμου Πάτρας. Εξυπηρετεί μεγάλο τμήμα του οικιστικού ιστού της Παραλίας Πάτρας, όπως λ.χ. τις Εργατικές Κατοικίες "Εύας", τις συνοικίες Μαραγκόπουλου, Χαραλαμπόπουλου κ.λπ., τμήμα της συνοικίας Κόκκινος Μύλος, τη συνοικία Φιλοθέη, την Κάτω Οβρυά, το Χαντζηλιάκο κ.ά. 

## Παραπομπές


Παραλία
Παραλία
Σιδηροδρομικός Σταθμός Μιντιλογλίου

Ο **Σιδηροδρομικός Σταθμός Μιντιλογλίου** είναι σιδηροδρομικός σταθμός στο Μιντιλόγλι, κωμόπολη και προάστιο της Πάτρας, στην παραλιακή θέση Τσαούση. Ως σταθμός άνοιξε στις 15/12/1888 και έκλεισε το 2011. Επαναλειτούργησε στις 29 Φεβρουαρίου 2020 εξυπηρετούμενος από τα τοπικά τρένα ανάμεσα στην Πάτρα και την Κάτω Αχαΐα του Προαστιακού Σιδηροδρόμου Πάτρας. Εξυπηρετεί μεγάλο τμήμα του οικιστικού ιστού της Παραλίας Πατρών, όπως λ.χ. τις συνοικίες Εγγλέζικα και Μουρτάς, το Μιντιλόγλι και τα Ροΐτικα.
 
## Παραπομπές


Μιντιλόγλι
Μιντιλόγλι
Μιντιλόγλι
Σιδηροδρομικός Σταθμός Τσουκαλαίικων

Ο **Σιδηροδρομικός Σταθμός Τσουκαλαίικων** είναι σιδηροδρομικός σταθμός στα Τσουκαλαίικα, χωριό και προάστιο της Πάτρας. Ως σταθμός άνοιξε στις 15/12/1888 και έκλεισε το 2011. Επαναλειτούργησε στις 29 Φεβρουαρίου 2020 εξυπηρετούμενος από τα τοπικά τρένα ανάμεσα στην Πάτρα και την Κάτω Αχαΐα του Προαστιακού Σιδηροδρόμου Πάτρας. Εξυπηρετεί τα Τσουκαλαίικα και τη συνοικία Ανεμόμυλος, τα κοντινά Θεριανό και Μοιραίικα. 

Προβλέπεται να λειτουργήσει λεωφορειακή ανταπόκριση με τη Βιομηχανική Περιοχή Πάτρας από και προς το σταθμό.

## Παραπομπές


Τσουκαλέικα
Τσουκαλέικα
Τσουκαλέικα
Σόλυμοι

Οι Σόλυμοι ήταν, σύμφωνα με την Ιλιάδα του Ομήρου, λαός της Μικράς Ασίας που κατοικούσε, κατά την 2η χιλιετηρίδα π.Χ., στην περιοχή που καταλάμβαναν οι μεταγενέστερες Λυκία, Παμφυλία και Λυκαονία.

## Μυθολογικές αναφορές
Ο Βελλεροφόντης εξορίζεται από την Κόρινθο και καταφεύγει στη γειτονική Τίρυνθα, στην αυλή του βασιλιά Προίτου. Εκεί η βασίλισσα Σθενέβοια (ή Άντεια) τον ερωτεύεται. Ο Βελλεροφόντης την αποκρούει και εκείνη τον κατηγορεί στον σύζυγό της. Θέλοντας να τον απομακρύνει, ο βασιλιάς Προίτος τον αποστέλλει στον πεθερό του Ιοβάτη, βασιλιά της Λυκίας, δίνοντάς του ένα κλειστό γράμμα με εντολή να θανατωθεί ο φέρων.

Ο βασιλιάς Ιοβάτης του αναθέτει τρεις αποστολές, μία εκ των οποίων ήταν να αντιμετωπίσει τους Σόλυμους, οι οποίοι και κατατροπώθηκαν από τον ήρωα.

## Ιστορικές αναφορές
Οι Σόλυμοι αναφέρονται ως λαός της νότιας Μικράς Ασίας κατά τη **Μυκηναϊκή Εποχή**. Συχνά ταυτίζονται με τους **Μιλύες**. Ο Ηρόδοτος αναφέρει ότι η Λυκία παλαιότερα ήταν γνωστή ως Μιλυάς.

Η ονομασία τους αποδίδεται στον Σόλυμο, υιό του Δία και της Χαλκήνης.

Ο **Ηρωδιανός** (*Περί καθολικής Προσωδίας*, ζ, 172) αναφέρει:
Το έθνος των Σολύμων, που είναι οι Πισίδες, έλαβαν την ονομασία τους από τον Σόλυμο, τον υιόν του Διός και της Χαλκήνης.

Και συνεχίζει (*Περί καθολικής Προσωδίας*, ζ, 175):
Είναι έθνος που κατοικεί εις την Άσπενδον και την Κιλικία.
Αυτό σημαίνει ότι οι Σόλυμοι εξαπλώθηκαν ανατολικά μέχρι την Κιλικία.

Στη χώρα των Σολύμων έφθασε ο Σαρπηδών, όταν εξορίστηκε από τον αδελφό του Μίνωα. Ο Σαρπηδών, ο Μίνωας και ο Ραδάμανθυς υπήρξαν υιοί του Δία και της Ευρώπης.

Ο Ηρόδοτος αναφέρει (*Ιστορίαι* 1, 173, 4):
Καθώς φιλονικούσαν στην Κρήτην για την βασιλεία οι υιοί της Ευρώπης, ο Σαρπηδών και ο Μίνως, επεκράτησε ο Μίνως και εξόρισε τον Σαρπηδόνα και όσους εξεγέρθησαν κατ' αυτού. Αυτοί λοιπόν αφού εξεδιώχθησαν, έφθασαν εις την Ασίαν, εις την γην της Μιλυάδος, την οποία τώρα νέμονται οι Λύκιοι. Αυτή η χώρα την παλαιά εποχή ήταν η Μιλυάς, οι δε Μιλύες τότε ονομάζοντο Σόλυμοι.

Ο Ευστάθιος Θεσσαλονίκης αναφέρει (*Παρεκβολαί εις την Ιλιάδα*, 1,486):
Μίλητος δε, η Κρητική αύτη, προϋπήρχε της Ασιανής Μιλήτου, ήν έκτισεν ο παλαιός Σαρπηδών αγαγών οικήτορας και καλέσας αυτήν κατά τον γεωγράφον εκ της Κρητικής Μιλήτου.

## Εξωτερικοί σύνδεσμοι
* Παρεκβολαί εις την Ομήρου Ιλιάδα – Ευστάθιος Θεσσαλονίκης

Κατηγορία:Αρχαίοι λαοί της Ευρώπης
Γούλονγκονγκ

Το **Γούλονγκονγκ** (), ανεπισήμως αναφερόμενο και ως «το Γκονγκ» (*The Gong*), είναι παραθαλάσσια πόλη στη Νέα Νότια Ουαλία της Αυστραλίας. Το Γούλονγκονγκ βρίσκεται στην περιοχή Ιλαγουάρα (Illawarra), 68 χιλιόμετρα νότια από το κέντρο του Σίδνεϊ. Τον Ιούνιο του 2018 ο πληθυσμός του Γούλονγκονγκ ήταν κατά εκτίμηση 302.739 κάτοικοι, γεγονός που το καθιστά την τρίτη σε πληθυσμό πόλη στη Νέα Νότια Ουαλία μετά το Σίδνεϊ και το Νιούκασλ, αλλά και τη δέκατη σε πληθυσμό πόλη ολόκληρης της Αυστραλίας.

Η μητροπολιτική περιοχή του Γούλονγκονγκ εκτείνεται από την κωμόπολη Έλενσμπεργκ στα βόρεια έως το Σελ Κόουβ στα νότια. Γεωλογικώς η πόλη βρίσκεται στο νοτιοανατολικό τμήμα της Λεκάνης του Σίδνεϊ, που εκτείνεται από το Νιούκασλ έως το Νάουερε.

Το Γούλονγκονγκ είναι αξιοσημείωτο για τη βαριά βιομηχανία του, τη δραστηριότητα του λιμανιού του και το φυσικό τοπίο του, που διακρίνεται από μία στενή λωρίδα ανάμεσα στις παραλίες του και τις μακρές, απότομες και πυκνοδασωμένες πλαγιές της Ιλαγουάρα. Διαθέτει ακόμη δύο καθεδρικούς ναούς, άλλες εκκλησιές πολλών δογμάτων και τον μεγαλύτερο βουδιστικό ναό σε ολόκληρο το Νότιο Ημισφαίριο, τον Ναό του Ναν Τιεν. Το Γούλονγκονγκ έχει μακρά ιστορία ανθρακωρυχίας και χαλυβουργίας. Από την άλλη, προσελκύει πολλούς τουρίστες κάθε χρόνο και αποτελεί τοπικό κέντρο για τη βιομηχανία αλιευμάτων του νότου. Το Πανεπιστήμιο του Γούλονγκονγκ έχει περίπου 37.000 φοιτητές και χαίρει διεθνούς φήμης.

Το όνομα «Γούλονγκονγκ» πιστεύεται ότι σημαίνει «θάλασσες του Νότου» στην τοπική γλώσσα των ιθαγενών, τη θαραγουάλ, αναφερόμενο στη Νότια Ακτή της Νέας Νότιας Ουαλλίας. Ωστόσο έχουν προταθεί και άλλες ετυμολογήσεις-σημασίες, όπως «μεγάλη γιορτή των ψαριών», «σκληρό έδαφος κοντά στο νερό», «τραγούδι της θάλασσας», «ήχος των κυμάτων», «πολλά φίδια» και «πέντε νησιά».

## Παραπομπές


## Εξωτερικοί σύνδεσμοι
* Ιστότοπος του δημοτικού συμβουλίου για επισκέπτες
* Το Wollongong στο ''Visit NSW''

Γουλονγκονγκ
Εριόφυλλο

Το **εριόφυλλο** (*Eriophyllum*) ή **ακτινολεπίς** (*Actinolepis*), γνωστό κοινώς ως «χνουδωτό ηλιολούλουδο», είναι Γένος φυτών της μεγάλης οικογένειας των συνθέτων. Το γένος είναι ιθαγενές στις δυτικές ΗΠΑ, τον νοτιοδυτικό Καναδά και το βορειοδυτικό Μεξικό, με συγκέντρωση μικρής κατανομής ενδημικών ειδών στην Καλιφόρνια.

Μερικά είδη *εριόφυλλου* τρώγονται από τις προνύμφες (κάμπιες) μερικών ειδών λεπιδόπτερων, όπως του *Phymatopus californicus*.

## Περιγραφή
Τα εριόφυλλα είναι μονοετείς (κυρίως) ή πολυετείς θάμνοι, με κάποια είδη να φθάνουν σε ύψος έως 2,0 μέτρα. Τα φύλλα τους είναι αντίθετα και σχισμένα, τα ανώτερα σε δύο και τα κατώτερα σε τρία μέρη, με χνούδι σε ορισμένα είδη. Τα άνθη τους είναι κίτρινα και βγαίνουν σε επάκρια κεφάλια με γλωσσίδια που έχουν δύο έως τρία δόντια. Η δομή του σπονδυλώματος των σεπάλων είναι από κωνική έως ημισφαιρική. Οι καρποί είναι γωνιώδους σχήματος στα εξωτερικά άνθη και ροπαλόμορφοι στα εσωτερικά.

## Επιλεγμένα είδη
Περίπου οκτώ είδη είναι τα σημαντικότερα. Εδώ αναφέρονται 13 είδη:

## Παραπομπές


## Πηγές
* *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 501

Κατηγορία:Σύνθετα
Κατηγορία:Χλωρίδα του Μεξικού
Λουί Μπρεγιέ

Ο **Λουί Ρενέ Μπρεγιέ** (*Louis René Bréhier*, 5 Αυγούστου 1868 – 13 Οκτωβρίου 1951) ήταν Γάλλος ιστορικός που ειδικευόταν στη βυζαντινολογία. Ο φιλόσοφος Εμίλ Μπρεγιέ ήταν μικρότερος αδελφός του.

## Βιογραφικά στοιχεία
Ο Λουί Μπρεγιέ γεννήθηκε στη Βρέστη και σπούδασε ιστορία και φιλολογία στο Παρίσι. Κατόπιν δίδαξε σε σχολεία στο Μοντωμπάν, στη Μπουρζ, στη Ρενς και στο Σαιν-Καντέν. Το 1899 πήρε το διδακτορικό του από τη Σορβόννη με θέμα της διατριβής του *Le schisme oriental du XI<sup>e</sup> siècle* (= «Το Σχίσμα της Εκκλησίας τον 11ο αιώνα»), οπότε έγινε καθηγητής στο Πανεπιστήμιο του Παρισιού, διδάσκοντας αρχαία και μεσαιωνική ιστορία και γεωγραφία.

Από το 1903 έως το 1938 ήταν καθηγητής της αρχαίας και μεσαιωνικής ιστορίας στο Κλερμόν-Φεράν. Ταξίδεψε στη Λεκάνη της Μεσογείου, επισκεπτόμενος σε μία ερευνητική αποστολή το Άγιο Όρος το 1930. Μετά τον Β΄ Παγκόσμιο Πόλεμο εγκαταστάθηκε στη Ρενς και πέθανε εκεί σε ηλικία 83 ετών.

## Το έργο του
Το γνωστότερο έργο του Μπρεγιέ είναι το τρίτομο *Le Monde byzantin* («Ο βυζαντινός κόσμος»). Υπήρξε ειδικός στη βυζαντινή εικονογραφία και το 1924 δημοσίευσε μία πραγματεία για τη βυζαντινή τέχνη που άσκησε μεγάλη επίδραση. Το 1935 έγινε μέλος της Académie des inscriptions et belles-lettres. Συνεισέφερε επίσης πολλά λήμματα στην *Καθολική Εγκυκλοπαίδεια*.

### Επιλεγμένα βιβλία του
* *De Graecorum judiciorum origine* (1899)
* *Le Schisme oriental du 11<sup>e</sup> siècle* (1899)
* *La Querelle des images* (1904)
* *L'Église et l'Orient au Moyen Âge: les croisades*
* *Le travail historique* (1908)
* *L'Auvergne* (1912)
* *La Cathédrale de Reims - Une œuvre française*, Παρίσι 1916
* *L'art chrétien, son développement iconographique des origines à nos jours* (1918)
* *Les églises romanes*
* *L'homme dans la sculpture romane*
* *Études archéologiques : Le sarcophage des Carmes-Déchaux ; Les anciens inventaires de la cathédrale : Le Bible historiée de Clermont*
* *Les survivances du rite impérial romain: à propos des rites shintoïstes* (1920)
* *L'Art byzantin*, Παρίσι 1924
* *L'Art en France, des invasions barbares à l'époque romane*, Παρίσι 1930
* *Le Monde byzantin*, Παρίσι 1947-50 (σε τρεις τόμους)
** Τόμος 1: *Vie et mort de Byzance*
** Τόμος 2: *Les Institutions de l'Empire byzantin*
** Τόμος 3: *La civilisation byzantine*

#### Μεταφράσεις
* *Histoire anonyme de la première croisade, éditée et traduite par Louis Bréhier* (= «Ανωνύμου ιστορία της Α΄ Σταυροφορίας», επιμελημένη και μεταφρασμένη στη γαλλική υπό Louis Bréhier), Παρίσι 1924

## Παραπομπές


Κατηγορία:Γάλλοι βυζαντινολόγοι
Κατηγορία:Γάλλοι ιστορικοί
Κατηγορία:Απόφοιτοι του Πανεπιστημίου του Παρισιού
Θηρεσία του Νάσσαου

Η **Θηρεσία** (γερμ. *Therese von Nassau-Weilburg*, 17 Απριλίου 1815 - 8 Δεκεμβρίου 1871) του Οίκου του Νάσσαου-Βάιλμπουργκ ήταν πριγκίπισσα του Νάσσαου και μετέπειτα μεγάλη δούκισσα του Ολδεμβούργου.

## Βιογραφία
Η *Θηρεσία Βιλελμίνη Φρειδερίκη Ισαβέλλα Καρλόττα* γεννήθηκε στις 17 Απριλίου 1815 στο Βάιλμπουργκ του Δουκάτου του Νάσσαου και ήταν το δεύτερο παιδί και η δεύτερη κόρη του Γουλιέλμου, Δούκα του Νάσσαου, και της Λουίζας της Σαξονίας-Χιλντμπουργκχάουζεν.

Στις 23 Απριλίου 1837 παντρεύτηκε τον Πέτρο Γεώργιεβιτς του Ολδεμβούργου στο Μπίμπριχ της Ρηνανίας-Παλατινάτου. Απέκτησαν οκτώ παιδιά:
* Αλεξάνδρα (1838 - 1900), παντρεύτηκε το Νικόλαο Νικολάγιεβιτς της Ρωσίας, απέκτησαν 2 παιδιά.
* *Νικόλαος* Φρειδερίκος Αύγουστος (1840 - 1886), παντρεύτηκε την Μαρία Μπουλαζέλ, Κόμισσα του Όστερνμπουργκ.
* Μαρία Φρειδερίκη *Καικιλία* (1842 - 1843).
* Αλέξανδρος (1844 - 1932), παντρεύτηκε την Ευγενία Μαξιμιλιάνοβνα του Λόιχτενμπεργκ, απέκτησαν 1 παιδί.
* *Αικατερίνη* Φρειδερίκη Παυλίνα (1846 - 1866).
* *Γεώργιος* Φρειδερίκος Αλέξανδρος (1848 - 1871).
* Κωνσταντίνος (1850 - 1906), παντρεύτηκε την Αγκριππίνα Γιαπαρίντζε, Κόμισσα του Τσάρνεκαου, απέκτησαν 6 παιδιά.
* Θηρεσία (1852 - 1883), παντρεύτηκε το Γεώργιο Μαξιμιλιάνοβιτς του Λόιχτενμπεργκ, απέκτησαν 1 παιδί.

Πέθανε στη Πράγα στις 8 Δεκεμβρίου 1871 σε ηλικία 56 ετών.

## Τίτλοι
*17 Απριλίου 1815 - 23 Απριλίου 1837: *Η Γαληνοτάτη Δουκική Υψηλότητα* Πριγκίπισσα Θηρεσία του Νάσσαου-Βάιλμπουργκ
*23 Απριλίου 1837 - 8 Δεκεμβρίου 1871: *Η Αυτοκρατορική Υψηλότητα* Δούκισσα Πέτρου Γεώργιεβιτς του Ολδεμβούργου

## Πρόγονοι

## Παραπομπές


Κατηγορία:Δουκάτο του Νάσσαου
Κατηγορία:Οίκος του Νάσσαου
Κατηγορία:Οίκος του Όλντενμπουργκ
Κατηγορία:Γερμανοί ευγενείς
Κατηγορία:Πριγκίπισσες του Νάσσαου-Βάιλμπουργκ
Μαρία του Νάσσαου

Η **Μαρία** (γερμ. *Marie, Prinzessin von Nassau-Weilburg*, 29 Ιανουαρίου 1825 - 24 Μαρτίου 1902) του Οίκου του Νάσσαου-Βάιλμπουργκ ήταν πριγκίπισσα του Νάσσαου και μετέπειτα πριγκίπισσα του Βιντ. 

## Βιογραφία
Η *Μαρία Βιλελμίνη Φρειδερίκη Ελισάβετ* γεννήθηκε στις 29 Ιανουαρίου 1825 στο Μπίμπριχ του Δουκάτου του Νάσσαου και ήταν το όγδοο παιδί και η τέταρτη κόρη του Γουλιέλμου του Νάσσαου και της Λουίζας της Σαξονίας-Χιλντμπουργκχάουζεν.

Στις 20 Ιουνίου 1842 παντρεύτηκε το Γουλιέλμο *Χέρμαν* Κάρολο του Βιντ, στο Μπίμπριχ. Απέκτησαν τρία παιδιά:
* Ελισάβετ (1843 - 1916), παντρεύτηκε τον Κάρολο Α΄ της Ρουμανίας, απέκτησαν 1 παιδί.
* Γουλιέλμος (1845 - 1907), παντρεύτηκε τη Μαρία των Κάτω Χωρών, απέκτησαν 6 παιδιά.
* *Όθων* Νικόλαος (1850 - 1862).

Σύμφωνα με τη Γερμανίδα συγγραφέα Μαρία φον Μπούνσεν, αναφέρεται ότι η Μαρία είχε σχέση με τον πολιτικό Φρανς φον Ρόγκενμπαχ από την Βάδη, με τον οποίο μπορεί να είχε παντρευτεί μοργανατικά μετά το θάνατο του συζύγου της.

Πέθανε στο Νοϊβίντ στις 24 Μαρτίου 1902 σε ηλικία 77 ετών.

## Τίτλοι
*29 Ιανουαρίου 1825 – 20 Ιουνίου 1842: *Η Γαληνοτάτη Δουκική Υψηλότητα* Πριγκίπισσα Μαρία του Νάσσαου-Βάιλμπουργκ
*20 Ιουνίου 1842 – 5 Μαρτίου 1864: *Η Γαληνοτάτη Δουκική Υψηλότητα* Πριγκίπισσα του Βιντ
*5 Μαρτίου 1864 – 24 Μαρτίου 1902: *Η Γαληνοτάτη Δουκική Υψηλότητα* Η Χήρα Πριγκίπισσα του Βιντ

## Πρόγονοι

## Πηγές
*thePeerage.com - Marie Prinzessin von Nassau-Weilburg
**The Royal House of Stuart, London*, 1969, 1971, 1976, Addington, A. C., Reference: 351; The Royal House of Stuart, London, 1969, 1971, 1976, Addington, A. C., Reference: page 336
**L'Allemagne dynastique*, Huberty, Giraud, Magdelaine, Reference: vol III page 454.

## Παραπομπές


Κατηγορία:Οίκος του Νάσσαου
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες του Νάσσαου-Βάιλμπουργκ
Νικόλαος Χουρσαλάς

Ο **Νίκος Χουρσαλάς** (Αθήνα, 16 Μαρτίου 1979) εξελέγη Δήμαρχος Κορυδαλλού το 2019. Υπηρετεί την Αυτοδιοίκηση από το 2006 ως δημοτικός σύμβουλος, έχοντας εμπειρία τόσο από τον Ά βαθμό Αυτοδιοίκησης όσο και από τον Β΄ ως σύμβουλος στην Περιφέρεια αλλά και στην Αποκεντρωμένη Διοίκηση. Στον Κορυδαλλό εκλέγεται ως δημοτικός σύμβουλος από το 2016 

ενώ έχει διατελέσει Αντιδήμαρχος στους τομείς Οικονομικών, Καθαριότητας, Πρασίνου, Δημοτικής Συγκοινωνίας καθώς και Πρόεδρος των Βρεφονηπιακών Σταθμών ακ ιτης Δημοτικής Επιχείρησης Κορυδαλλού.



## Δήμαρχος Κορυδαλλού
Έθεσε υποψηφιότητα για πρώτη φορά ως Δήμαρχος κι εξελέγη στις αυτοδιοικητικές εκλογές του 2019 στον Κορυδαλλό με τον συνδυασμό του «Ένα Βήμα Μπροστά».

Στον πρώτο γύρο των εκλογών (26 Μαΐου 2019) έλαβε ποσοστό 21,30%, 6.111 ψήφους και 9 έδρες, ενώ και στον δεύτερο γύρο (2 Ιουνίου 2019) αναδείχθηκε νικητής έναντι του αντιπάλου του, Σταύρου Κασιμάτη, με ποσοστό 52,30% και 10.428 ψήφους και έχει αναλάβει τα καθήκοντά του από την 1η Σεπτεμβρίου 2019.


## Επαγγελματική σταδιοδρομία
Εργάζεται στο Υπουργείο Τουρισμού από το 2007 ενώ στο παρελθόν εργάστηκε στον τομέα εκπαίδευσης ως καθηγητής στο Τ.ΕΙ. Χαλκίδας (2005-2007), σε δημόσια Ι.Ε.Κ και παράλληλα είναι μέλος του Μητρώου Αξιολογητών του Ε.Ο.Π.Ε.Π του Υπ.Παιδείας.

Αυτοδιοικητική Εμπειρία

* Δήμαρχος Κορυδαλλού (2019-...)
* Επιστημονικός Συνεργάτης στην Αποκεντρωμένη Διοίκηση Αιγαίου (2013-2014)
* Πρόεδρος Δημοτικής Επιχείρησης (2011-2012)
* Αντιδήμαρχος Καθαριότητας - Πρασίνου (2009-2011)
* Αντιδήμαρχος Οικονομικών (2008-2009)
* Πρόεδρος Βρεφονηπιακών Σταθμών (2007-2008)

Σπουδές

* Διεθνείς Σχέσεις & Πολιτικές (Master of Science)
* Διοίκηση Επιχειρήσεων (Master of Science)
* Βιομηχανική Διοίκηση & Τεχνολογία (Bachelor)

Κατηγορία:Δήμαρχοι Κορυδαλλού
Κατάλογος Ελλήνων βουλευτών (1946)

Ακολουθεί ένας κατάλογος με τα πρόσωπα που εξελέγησαν βουλευτές στις εκλογικές περιφέρειες της Ελλάδας έπειτα από τις βουλευτικές εκλογές του 1946.

Ο κατάλογος δεν είναι πλήρης
## Εκλεγέντες βουλευτές

## Σημειώσεις και παραπομπές


1946
Άννα του Παλατινάτου-Φέλντεντς

Η **Άννα**, γερμ. Anne von Pfalz-Veldenz (12 Νοεμβρίου 1540 - 30 Μαρτίου 1586) από τον Οίκο του Βίττελσμπαχ ήταν κόρη του δούκα του Παλατινάτου-Φέλντεντς και με τον γάμο της έγινε μαργραβίνα του Μπάντεν-Ντούρλαχ.

## Βιογραφία
Ήταν η πρώτη κόρη του Ρούπρεχτ, δούκα του Παλατινάτου-Φέλντεντς και της Ούρσουλα του Ζαλμ-Κύρμπουργκ, κόρης του κόμη του δρυμού και του Ρήνου Ιωάννη Ζ΄.

## Οικογένεια
Παντρεύτηκε το 1558 τον Κάρολο Β΄ του Μπάντεν-Ντούρλαχ και είχε τέκνα:
* Δωροθέα Ούρσουλα 1559-1583, παντρεύτηκε τον Λουδοβίκο Γ΄, δούκα της Βυρτεμβέργης
* Ερνέστος Φρειδερίκος 1560-1604, μαργράβος του Μπάντεν-Ντούρλαχ. Μεταστράφηκε στον Καλβινισμό.
* Ιάκωβος Γ΄ 1562-1590, μαργράβος του Μπάντεν-Χάχμπεργκ. Επέστρεψε στον Καθολικισμό.
* Άννα Μαρία 1565-1573
* Ελισάβετ 1570-1611
* Γεώργιος Φρειδερίκος 1573-1638, μάργραβος του Μπάντεν-Ντούρλαχ. Έμεινε Λουθηρανός.

## Παραπομπές


## Πηγές
* Johannes Zehender: Dritte der "Drey Leichpredigen von christlichem unnd Gottseligem Absterben/ der Durchleuchtigen...Anna Marggräfin zu Baden, Tübingen, 1586

Κατηγορία:Οίκος του Βίττελσμπαχ
Κατηγορία:Γερμανίδες παλατινές κόμισσες
Κατηγορία:Μαργραβίνες της Βάδης
Καρβίδιο του βηρυλλίου

Το **καρβίδιο του βηρυλλίου** (αγγλικά: *beryllium carbide*) είναι δυαδική χημική ένωση του βηρυλλίου και του άνθρακα με χημικό τύπο **Be<sub>2</sub>C**. Πιο συγκεκριμένα είναι ένα μεταλλικό καρβίδιο. Είναι μια πολύ σκληρή χημική ένωση.

## Παραγωγή
Το καρβίδιο του βηρυλλίου παράγεται με συνθέρμανση των χημικών στοιχείων που το αποτελούν, δηλαδή βηρυλλίου και άνθρακα, σε αυξημένες θερμοκρασίες (άνω των 900°C):\mathrm{2Be + C \xrightarrow{>900^oC} Be_2C}Επίσης, μπορεί να παραχθεί με αναγωγή οξειδίου του βηρυλλίου (BeO) από άνθρακα, σε θερμοκρασία άνω των 1,500&nbsp;°C:\mathrm{2BeO + 3C \xrightarrow{>1.500^oC} Be_2C+ 2CO}

## Αντιδράσεις
Το καρβίδιο του βηρυλλίου υδρολύεται (σε περίπου ουδέτερο pH), αλλά πολύ αργά:\mathrm{Be_2C + 2H_2O \xrightarrow{} CH_4\uparrow+ 2BeO}Παρουσία οξέων η υδρόλυσή του επιταχύνεται:\mathrm{Be_2C + 4H^+ \xrightarrow{} CH_4\uparrow+ 2Be^{2+}}Ωστόσο, σε πυκνά και θερμά διαλύματα βάσεων, η αντίδραση γίνεται πολύ γρήγορη:\mathrm{Be_2C + 4OH^- \xrightarrow{} CH_4\uparrow+ 2BeO_2^{2-}}

## Αναφορές και σημειώσεις


Κατηγορία:Ενώσεις βηρυλλίου
Κατηγορία:Καρβίδια
Ερυθρόμορφος Κρατήρας της Προσοτσάνης

Ο **ερυθρόμορφος κρατήρας της Προσοτσάνης** είναι κρατήρας του 380-370 π.Χ. Βρέθηκε σχεδόν ανέπαφος σε ανασκαφή ανατολικά της Προσοτσάνης το 2014 και αποτελούσε κτέρισμα κιβωτιόσχημου τάφου. Εκτίθεται στο Αρχαιολογικό Μουσείο Δράμας.
[thumb|Ο αρχαίος ναός του [Διόνυσος|θεού Διόνυσου στην Καλή Βρύση Προσoτσάνης Δράμας.]]

Έχει ύψος 27 εκατοστά και διάμετρο 28 εκατοστά και στον διάκοσμό του έχει ως κεντρικό πρόσωπο τον θεό Διόνυσο. Ο κρατήρας χρονολογείται από το 380- 370 π.Χ. και αποτελεί σημαντικό δείγμα ενός σπουδαίου αττικού εργαστηρίου, που για πρώτη φορά εμφανίζεται στην ενδοχώρα της Δράμας, γεγονός που φανερώνει την επέκταση της κεραμικής τέχνης αλλά και τη χρήση της από πρόσωπα της εποχής, που ανήκαν σε ανώτερη αστική τάξη.

Στη μια πλευρά του αγγείου, στο κέντρο, φαίνεται όρθιος ο θεός με θύρσο (μακρό ευθύγραμμο ραβδί) και στα αριστερά του η Αριάδνη σε σκηνή θεϊκού γάμου. Οι δυο μορφές πλαισιώνονται από σάτυρους. Στην άλλη πλευρά, πάλι στο κέντρο, στέκεται ο θεός Διόνυσος σε κίνηση με στραμμένο το πρόσωπό του προς τον ερωτιδέα που τον πλησιάζει κρατώντας τύμπανο. Αριστερά και δεξιά του θεού βρίσκονται σάτυροι, ενώ όλες οι μορφές φέρουν στο κεφάλι στεφάνια που αποδίδονται με λευκό επίθετο χρώμα.

## Παραπομπές


Π
Κατηγορία:Δήμος Προσοτσάνης
Κατηγορία:Ιστορία της Δράμας
Βαρβάρα του Παλατινάτου-Τσβάιμπρυκεν-Νόιμπουργκ

Η **Βαρβάρα**, γερμ. Barbara von Pfalz-Zweibrücken-Neuburg (27 Ιουλίου 1559 - 5 Μαρτίου 1618) από τον Οίκο του Βίττελσμπαχ ήταν κόρη του δούκα του Παλατινάτου-Τσβάιμπρυκεν και με τον γάμο της έγινε κόμισσα του Έτινγκεν-Έτινγκεν.

Γεννήθηκε στο Νόιμπουργκ. Παντρεύτηκε τον Γοδεφρείδο, κόμη του Έτινγκεν-Έτινγκεν και ήταν η δεύτερη σύζυγός του· η προίκα της ήταν 14.000 γκίλντερς. Η Βαρβάρα είχε μελετήσει αλχημεία εξαντλητικά και θεωρείτο μία από τις πιο σημαντικές γυναίκες, που είχαν ασχοληθεί με το θέμα. Είχε προσλάβει αρκετούς αλχημιστές και αλληλογραφούσε αλεπάλληλα με τον ανιψιό της Αύγουστο, δούκα του Παλατινάτου-Ζούλτσμπαχ. Εκτέλεσε πολυάριθμα πειράματα για τον Ροδόλφο Β΄ των Αψβούργων, βασιλιά της Γερμανίας στη διαμονή του στην Πράγα, ώσπου εκδιώχθηκε από την Αυλή. 

Απεβίωσε στο Έτινγκεν σε ηλικία 59 ετών και τάφηκε δίπλα στον σύζυγό της στην εκκλησία του Αγ. Μιχαήλ, στο κάστρο του Χάρμπουργκ. Το επιτύμβιο μνημείο τους έχει τη μορφή της κόμισσας σε μεγαλύτερο από το πραγματικό μέγεθος, στη μία πλευρά του άνδρα της· στην άλλη είναι η πρώτη του σύζυγος. 

## Βιογραφία
Ήταν η δεύτερη κόρη του Βόλφγκανγκ, δούκα του Παλατινάτου-Τσβάιμπρυκεν και της Άννας, κόρης του Φιλίππου Α΄, λαντγράβου της Έσσης.

## Οικογένεια
Παντρεύτηκε το 1591 τον Γοδεφρείδο, κόμη του Έτινγκεν-Έτινγκεν και είχε τέκνο:
* Ιακωβίνη 1594, απεβ. νήπιο

## Πρόγονοι




## Πηγές
* Franz Joseph Mone: Anzeiger für Kunde der deutschen Vorzeit, Artistisch-literarische Anstalt des Germanischen Museums, 1863, S. 357

## Αναφορές σε πηγές


Κατηγορία:Οίκος του Βίττελσμπαχ
Κατηγορία:Γερμανίδες κόμισσες
Ρωσικό συνταγματικό δημοψήφισμα του 2020

Ένα **συνταγματικό δημοψήφισμα** διεξήχθη στη Ρωσία στο διάστημα από τις 25 Ιουνίου έως την 1η Ιουλίου 2020. Οι τροποποιήσεις στο Σύνταγμα της Ρωσικής Ομοσπονδίας εγκρίθηκαν από το 79% των ψηφισάντων.

## Παρασκήνιο
Για πρώτη φορά, ο Βλαντιμίρ Πούτιν ανακοίνωσε πιθανές τροποποιήσεις στο Σύνταγμα κατά τη διάρκεια της συνέντευξης Τύπου του στις 19 Δεκεμβρίου 2019. Είπε ότι είναι έτοιμος να συζητήσει την αλλαγή των συνταγματικών κανόνων. Συγκεκριμένα, μίλησε για την ενίσχυση του ρόλου του Κοινοβουλίου και την ακύρωση της ρήτρας "σε σειρά" από το άρθρο που ρυθμίζει τον μέγιστο αριθμό όρων της Προεδρίας (χάρη στην επιφύλαξη αυτή, ο Πούτιν κατάφερε να εκλεγεί εκ νέου ως Πρόεδρος 2012, λαμβάνοντας μια πραγματική τρίτη θητεία της Προεδρίας).

Αναλυτικότερα, ο Πούτιν μίλησε για τις τροπολογίες κατά τη διάρκεια της ομιλίας του προς το Κοινοβούλιο στις 15 Ιανουαρίου 2020. Εκτός από τις τροπολογίες που αναφέρθηκαν κατά τη διάρκεια της συνέντευξης Τύπου, ο Πούτιν πρότεινε επίσης ορισμένες τροπολογίες για τη βελτίωση της κοινωνικής πολιτικής και της δημόσιας διοίκησης. Αμέσως μετά τη διεύθυνση, ο Πούτιν συγκρότησε μια ομάδα εργασίας για την προετοιμασία τροπολογιών στο Σύνταγμα, στις οποίες συμμετείχαν 75 άτομα, μεταξύ των οποίων πολιτικοί, νομοθέτες, μελετητές και δημόσια πρόσωπα.

## Αποτελέσματα
 

## Καταγγελίες για νοθεία
Το περιοδικό *[[Forbes]]* και η εφημερίδα *[[The Moscow Times]]* ανέφεραν τις καταγγελίες από τον φυσικό Σεργκέι Σπίλκιν, ο οποίος κατήγγειλε ότι 22 εκατομμύρια ψήφοι πιθανότατα ήταν προϊόν νοθείας και ότι παρόμοιες τακτικές είχαν χρησιμοποιηθεί και στις προεδρικές εκλογές του 2018 και στις βουλευτικές του 2012.

## Παραπομπές


2020
Κατηγορία:Δημοψηφίσματα το 2020
Κατηγορία:Βλαντίμιρ Πούτιν
Άννα Μαρία της Σουηδίας

Η **Άννα-Μαρία**, σουηδ. Anna Gustavsdotter (19 Ιουνίου 1545 - 20 Μαρτίου 1610) από τον Οίκο των Βάσα ήταν πριγκίπισσα της Σουηδίας και με τον γάμο της έγινε δούκισσα του Παλατινάτου-Φέλντεντς.

## Βιογραφία
Ήταν η τρίτη κόρη του Γουσταύου Α΄ της Σουηδίας και της Μαργαρίτας 1516-1551, κόρης του ευγενούς Έρικ Άμπραχαμσον Λέιγιονχουφβουντ (=Λεοντοκέφαλου).

## Οικογένεια
Παντρεύτηκε το 1562 τον Γεώργιο-Ιωάννη Α΄ των Βίττελσμπαχ δούκα του Παλατινάτου-Φέλντεντς και είχε τέκνα:
* Γεώργιος-Γουσταύος 1564-1610, παλατινός κόμης του Φέλντεντς.
* Άννα-Μαργαρίτα 1571-1621.
* Ούρσουλα 1572-1635, παντρεύτηκε τον Λουδοβίκο Γ΄ δούκα της Βυρτεμβέργης.
* Ιωάννα-Ελισάβετ 1573-1601, απεβίωσε 28 ετών.
* Ιωάννης-Αύγουστος 1575-1611, παλατινός κόμης του Λύτσελσταϊν.
* Λουδοβίκος-Φίλιππος 1577-1601, παλατινός κόμης του ημίσεως του Γκούττενμπεργκ.
* Γεώργιος-Ιωάννης 1586-1654, παλατινός κόμης του ημίσεως του Γκούττενμπεργκ.
* Αικατερίνη-Ούρσουλα 1582-1595 απεβ. 13 ετών, Άννα-Μαργαρίτα 1565-1566, Ιωάννης-Ρούπερτ 1566-1567, Μαρία-Άννα 1579, απεβίωσαν νήπια.

## Πρόγονοι



## Πηγές
* Karin Tegenborg Falkdalen (2010). Vasadöttrarna (The Vasa Daughters). Falun: Historiska Media. ISBN 978-91-85873-87-6

## Παραπομπές

Κατηγορία:Οίκος των Βάσα
Κατηγορία:Σουηδέζες πριγκίπισσες
Ελισάβετ του Παλατινάτου-Τσβάιμπρυκεν

Η **Ελισάβετ**, γερμ. Elisabet von Pfalz-Zweibrücken (22 Μαρτίου 1642 - 18 Απριλίου 1677) από τον Οίκο του Βίττελσμπαχ ήταν κόρη του δούκα του Παλατινάτου-Τσβάιμπρυκεν και με τον γάμο της έγινε πριγκίπισσα του Άνχαλτ-Μπέρνμπουργκ. 

## Βιογραφία
Ήταν η πρώτη κόρη του Φρειδερίκου, δούκα του Παλατινάτου-Τσβάιμπρυκεν και της Άννας Ιουλιάνας, κόρης του Γουλιέλμου Λουδοβίκου, κόμη του Νάσσαου-Σααρμπρύκεν.

## Οικογένεια
Παντρεύτηκε το 1667 τον Βίκτωρα Αμεδαίο, πρίγκιπα του Άνχαλτ-Μπέρνμπουργκ και είχε τέκνα:
* Κάρολος Φρειδερίκος 1668-1721, πρίγκιπας του Άνχαλτ-Μπέρνμπουργκ.
* Λέμπρεχτ 1669-1727, πρίγκιπας του Άνχαλτ-Τσάιτς-Χόυμ.
* Ιωάννης Γεώργιος 1674-1691, Σοφία Ιουλιάνα 1672-1674, Χριστιανός 1675, ένας γιος 1677, απεβίωσαν νωρίς.

## Πρόγονοι





## Πηγές
* The Peerage

## Παραπομπές


Κατηγορία:Οίκος του Βίττελσμπαχ
Κατηγορία:Πριγκίπισσες της Γερμανίας
Κατηγορία:Γερμανίδες κόμισσες
Αιμιλία Αντβερπιάνα του Νάσσαου

Η **Αιμιλία Αντβερπιάνα**, γερμ. Emilia Antwerpiana von Nassau (9 Δεκεμβρίου 1581 - 28 Σεπτεμβρίου 1657) από τον Οίκο του Νάσσαου ήταν κόρη του πρίγκιπα της Οράγγης και με τον γάμο της έγινε δούκισσα του Παλατινάτου-Τσβάιμπρυκεν-Λάντσμπεργκ.

## Βιογραφία
Ήταν η ένατη κόρη (έκτη από τον τρίτο γάμο) του Γουλιέλμου Α΄ του *σιωπηλού*, πρίγκιπα της Οράγγης και της Καρλόττας των Βουρβόνων, κόρης του Λουδοβίκου, δούκα του Μονπανσιέ.

## Οικογένεια
Παντρεύτηκε το 1616 τον Φρειδερίκο Κάζιμιρ, δούκα του Παλατινάτου-Τσβάιμπρυκεν-Λάντσμπεργκ και είχε τέκνο:
* Φρειδερίκος Λουδοβίκος 1619-1681, δούκας του Παλατινάτου-Τσβάιμπρυκεν.

## Πρόγονοι

## Πηγές
*  Huberty, Michel; Giraud, Alain; Magdelaine, F.; B. (1985). L'Allemagne Dynastique, Tome IV -- Wittelsbach. France: Laballery. pp. 83–84, 104–108, 119–120. ISBN 2-901138-04-7.

## Παραπομπές


Κατηγορία:Οίκος του Νάσσαου
Κατηγορία:Κόμισσες του Νάσσαου
Πέτερ Σίμον Παλάς

Ο **Πέτερ Σίμον Παλάς** (*Peter Simon Pallas*, 22 Σεπτεμβρίου 1741 – 8 Σεπτεμβρίου 1811) ήταν Πρώσος ορνιθολόγος, βοτανολόγος και φυσιοδίφης, που εργάσθηκε στη Ρωσία.

## Ζωή και έργο
Ο Πέτερ Παλάς γεννήθηκε στο Βερολίνο και ήταν γιος του καθηγητή της Χειρουργικής Σίμον Παλάς. Ο Πέτερ μορφώθηκε στο σπίτι και ενδιαφέρθηκε για τη φυσική ιστορία, σπουδάζοντας αργότερα στο Πανεπιστήμιο της Χάλε και στο Πανεπιστήμιο του Γκέτινγκεν. Το 1760 μεταγράφηκε στο Πανεπιστήμιο του Λέιντεν, όπου πήρε διδακτορικό σε ηλικία μόλις 19 ετών.

## Παραπομπές


Κατηγορία:Φυσιοδίφες
Κατηγορία:Ορνιθολόγοι
Παρζ

thumb|right|255px|Η λίμνη Παρζ στη βόρεια Αρμενία
Η **λίμνη Παρζ** (αρμεν. Պարզ Լիճ) είναι μικρή λίμνη στο Εθνικό Πάρκο Ντιλιντζάν, ανατολικά της πόλεως Ντιλιντζάν, στην Αρμενία (Νομός Ταβούς). Η λίμνη σχηματίσθηκε από φυσικές κλιματικές αλλαγές και δεν είναι τεχνητή. Το όνομά της στην αρμενική γλώσσα σημαίνει «καθαρή».

Η έκταση της λίμνης είναι μόλις 30 στρέμματα, με μέγιστο μήκος 350 μέτρα και μήκος περί τα 100. Βρίσκεται σε γεωγραφικές συντεταγμένες πλάτος 40°45΄05΄΄ Βόρειο και μήκος 44°57΄38΄΄ Ανατολικό, σε υψόμετρο 1.334 μέτρα πάνω από την επιφάνεια της θάλασσας. Το 2017 δημιουργήθηκε το «Τρανσκαυκασιανό Μονοπάτι» για να συνδέσει τη λίμνη Παρζ με την πόλη Ντιλιντζάν και, προς την αντίθετη κατεύθυνση, με το χωριό και τη λίμνη Γκος. Λίγο αργότερα, το 2018, η μη κυβερνητική οργάνωση «Μονοπάτια για την αλλαγή» κατασκεύασε ένα νέο μονοπάτι που κάνει τον γύρο της λίμνης Παρζ.

Σήμερα στις όχθες της λίμνης υπάρχει εστιατόριο, και ενοικιάζονται βάρκες και κανό.

Παρζ
Έλσα Ελισάβετ Μπράχε

Η **Έλσα-Ελισάβετ**, σουηδ. Elsa Elisabeth Brahe (29 Ιανουαρίου 1632 - 24 Φεβρουαρίου 1689) από τον Οίκο των Μπράχε έγινε με τους γάμους της πρώτα σύζυγος του Υψηλού Καγκελάριου της Σουηδίας και μετά η 2η σύζυγος του δούκα του Παλατινάτου-Κλέεμπουργκ. 

## Βιογραφία
Ήταν κόρη του κόμη Νιλς Μπράχε και της Άννας-Μαργαρίτας Μπήλκε (1603-1643). 

Παντρεύτηκε πρώτα τον κόμη Έρικ Άξελσον Ούξενχανα, Υψηλό Καγκελάριο της Σουηδίας το 1654-56, γιο του Άξελ Ούξενχανα. Ο γάμος έγινε το 1648. Αυτός ο γάμος λέγεται ότι ρυθμίστηκε για να εξαλείψει τις δυνατές δυσκολίες, που διαφορετικά θα μπορούσαν να διαταράξουν την ισορροπία της εξουσίας μεταξύ των μερίδων των ευγενών στην Αυλή, που προκλήθηκε από την πολύ αμφιλεγόμενη συζυγία μεταξύ της συγγενούς της Μαργαρίτας Μπράχε και του κουνιάδου της Γιόχαν Ούξενχανα. Έμεινε χήρα το 1656.

## Οικογένεια
Παντρεύτηκε πρώτα τον κόμη Έρικ Άξελσον Ούξενχανα, Υψηλό Καγκελάριο της Σουηδίας το 1654-56 και είχε τέκνα:
* Χριστίνα 1651-1711, παντρεύτηκε τον κόμη Γαβριήλ Ούξενχανα.
* Άξελ 1652-1676, rector illustris στο Πανεπιστήμιο της Ουψάλα.
* Ελισάβετ 1654-1721, παντρεύτηκε τον Γκουσταύο-Αδόλφο ντε Λα Γκάρντιε.
* Κάρολος-Γουσταύος 1655-1685, υπουργός.
* Λισμπέτα 1653, απεβ. νήπιο.

Το 1656 απεβίωσε ο Έρικ και το 1661 η Έλσα-Ελισάβετ έκανε δεύτερο γάμο με τον Αδόλφο-Ιωάννη Α΄ δούκα του Παλατινάτου-Κλέεμπουργκ, θείο εκ πατρός του Καρόλου ΙΑ΄ της Σουηδίας. Είχε τέκνα:
* Αικατερίνη 1661-1720.
* Μαρία-Ελισάβετ 1663-1748.
* Αδόλφος-Ιωάννης Β΄ 1666-1701, κόμης του Κλέεμπουργκ.
* Γουσταύος 1670-1731, κόμης του Τσβάιμπρυκεν.
* Κάρολος-Ιωάννης 1664, Ιωάννης-Καζιμίρ 1665-1666, Γουσταύος-Καζιμίρ 1667-1669, Χριστίνα-Μαγδαληνή 1669-1670, ανώνυμο 1671, απεβίωσαν το πολύ δύο ετών.

## Πηγές
* Berättelser ur svenska historien / 13. Konung Karl den elftes förmyndare. Afd. 1
* Nanna Lundh-Eriksson (1947). Hedvig Eleonora. Stockholm: Wahlström & Widstrand. ISBN
* Johan Christopher Barfod, Wilhelm Odelberg: Dagens märkvärdigheter, Volym 2. Natur & Kultur, 1967

## Παραπομπές


Κατηγορία:Σουηδοί ευγενείς
Κατηγορία:Δούκισσες της Σουηδίας
Τζων Λίντλεϋ

Ο **Τζων Λίντλεϋ** (*John Lindley*, 5 Φεβρουαρίου 1799 – 1 Νοεμβρίου 1865) ήταν άγγλος βοτανολόγος, μυκητολόγος και κηπουρός.

## Βιογραφικά στοιχεία
Ο Τζων Λίντλεϋ γεννήθηκε στο Κάτον, κοντά στο Νόριτς της Αγγλίας και ήταν το ένα από τα τέσσερα παιδιά των Τζωρτζ και Μαίρυ Λίντλεϋ. Ο πατέρας του ήταν καλλιεργητής κηπουρός, που πουλούσε φυτά. Ο Τζων βοηθούσε από παιδί στον κήπο, αλλά συνέλεγε και αγριολούλουδα. Αν και θα ήθελε να σπουδάσει σε πανεπιστήμιο, η οικογένειά του δεν μπορούσε να καλύψει τέτοια έξοδα, οπότε έγινε αντιπρόσωπος στο Βέλγιο ενός Λονδρέζου εμπόρου σπόρων.

Τότε γνώρισε τον βοτανολόγο Γουίλιαμ Τζάκσον Χούκερ, που του επέτρεψε να μελετά στη βιβλιοθήκη του και τον συνέστησε στον εύπορο φυσιοδίφη Τζόζεφ Μπανκς, που προσέφερε εργασία στον Λίντλεϋ κάνοντάς τον βοηθό στον βοτανικό κήπο του. Η πρώτη του δημοσίευση, το 1819, ήταν μια μετάφραση του *Analyse du fruit* του Λουί Κλωντ Ρισάρ και η δεύτερη (1820) η πρωτότυπη ''Monographia Rosarum'', με περιγραφές νέων ειδών και σχεδίων δημιουργημένων από τον ίδιο. Ακολούθησαν τα *Monographia Digitalium* και *Observations on Pomaceae*.

## Παραπομπές


Κατηγορία:Άγγλοι βοτανολόγοι
Κατηγορία:Μυκητολόγοι
Έλσα Μπεάτα Μπράχε

Η **Έλσα Μπεάτα**, σουηδ. Elizabeth Beatrice (1629 - 7 Απριλίου 1653) από τον Οίκο των Μπράχε έγινε με τον γάμο της δούκισσα του Παλατινάτου-Κλέεμπουργκ.

## Βιογραφία
Ήταν κόρη του Περ Μπράχε του Νεότερου και της Κριστίνα Καταρίνα Στένμποκ. Ανατράφηκε από την εκ πατρός μάμμη της Έλσα Γκυλενστιέρνα στο κάστρο Ρύντμποχολμ. Όπως η πλειοψηφία των γυναικών ευγενών της εποχής της, η εκπαίδευσή της εστιάστηκε στο πως να διαχειριστεί μία ιδιοκτησία και πώς να συμπεριφέρεται σε μία αντιπροσωπευτική κοινωνική ζωή.

Πριν τον γάμο της υπηρέτησε ως δεσποινίδα της τιμής της Χριστίνας της Σουηδίας. Η βασίλισσα τη σύστησε στον Αδόλφο-Ιωάννη και το ζεύγος μνηστεύθηκε το 1646. Ο γάμος έγινε στο κάστρο Τρε Κρόνορ το 1649 με την παρουσία της μονάρχη. Το 1654 ο αδελφός τού συζύγου της έγινε ο Κάρολος Ι΄ Γουσταύος της Σουηδίας.

Η γαμήλια ζωή δεν ήταν ευτυχισμένη και ο σύζυγός της λεγόταν ότι την παραμελούσε για χάρη προσωπικών του απολαύσεων. Αν και η επόμενη, δεύτερη σύζυγος του Αδόλφου-Ιωάννη (εξαδέλφη της Έλσας-Μπεάτας) περιγράφεται ότι είχε τις ίδιες κακές συνήθειες με αυτόν, αντίθετα η πρώτη Έλσα-Μπεάτα περιγράφεται ότι είχε τις αντίθετες απόψεις και πως ήταν ανώτερη των δύο τους. Οι οικονομικές συνθήκες του ζεύγους επιλύθηκαν, όταν ο Αδόλφος-Ιωάννης διορίστηκε γενικός κυβερνήτης του Βάστεργκετλαντ το 1651. Ο 

Η Έλσα-Μπεάτα απεβίωσε στη διάρκεια μία επίσκεψης στο Βάντστερνα, έπειτα από ία περίοδο ασθένειας. Ήταν 24 ετών.

## Οικογένεια
Παντρεύτηκε το 1649 τον Αδόλφο Ιωάννη Α΄ των Βίττελσμπαχ δούκα του Παλατινάτου-Κλέεμπουργκ και είχε τέκνο:
* ένας γιος 1652, απεβ. δύο ημερών.

## Πηγές
* Nanna Lundh-Eriksson (1947). Hedvig Eleonora. Stockholm: Wahlström & Widstrand. ISBN
* Ingrid Larsson Haglund - Grevarna Brahes vinterbok
* Erik Petersson - Vicekungen - en biografi över Per Brahe den yngre

## Παραπομπές


Κατηγορία:Σουηδοί ευγενείς
Κατηγορία:Κυρίες Επί Των Τιμών
Κατηγορία:Σουηδέζες πριγκίπισσες
Κατηγορία:Δούκισσες της Σουηδίας
Αικατερίνη του Παλατινάτου-Τσβάιμπρυκεν

Η **Αικατερίνη**, γερμ. Catherine von Pfalz-Zweibrücken (10 Δεκεμβρίου 1661 - 27 Μαΐου 1720) από τον Οίκο του Βίττελσμπαχ ήταν κόρη του δούκα του Παλατινάτου-Τσβάιμπρυκεν-Κλέεμπουργκ.

## Βιογραφία

Ήταν η πρώτη κόρη του Αδόλφου-Ιωάννη Α΄ δούκα του Παλατινάτου-Τσβάιμπρκεν-Κλέεμπουργκ και της (δεύτερης) συζύγου του Έλσας-Ελισάβετ Μπράχε, κόρης του κόμη Νιλς Μπράχε. Εξάδελφός της ήταν ο Κάρολος Ι΄ Γουσταύος της Σουηδίας.

Η Αικατερίνη γεννήθηκε και μεγάλωσε στη Σουηδία, όπου ο πατέρας της διέμενε στο κάστρο Στάγκεμποργκ ως δούκας του Στάγκεμποργκ, καθώς ήταν αδελφός τού βασιλιά Καρόλου Ι΄ Γουσταύου. Ο πατέρας της ζούσε στο κάστρο αυτό, εξόριστος από την Αυλή, έπειτα από μία ανεπιτυχή σταδιοδρομία. Έπειτα από τη μεγάλη μείωση του Καρόλου ΙΑ΄, γιου του προηγουμένου βασιλιά, η οικογένεια είχε πενιχρά οικονομικά. Οι γονείς της παραπονιόταν με πικρία για τη βασιλική οικογένεια και διοχέτευαν την ανήσυχη συμπεριφορά τους προς τα παιδιά. Αυτά συμπεριφερόταν χειρότερα, ακόμη και για καθημερινά πράγματα, πράγμα που επέσυρε αποδοκιμασία. Επειδή η οικονομική τους κατάσταση δεν επέτρεπε να συμμετέχουν στην κοινωνική ζωή σύμφωνα με τη θέση τους και ο πατέρας τους ήταν αρκετά υπερήφανος για να ζητήσει οικονομική βοήθεια, οι γονείς τους κρατούσαν τα παιδιά στο κάστρο απομονωμένα από την Αυλή και την αριστοκρατία. Δεν τα άφηναν να δουν κανέναν και τα χρησιμοποιούσαν σε οικιακές μικροδουλιές. Η Αικατερίνη και η Μαρία-Ελισάβετ περιγράφονται, σε αντίθεση με τους γονείς του, ως ταπεινές και πρόθυμες μάλλον, παρά ακατάδεκτες και με στόμφο· επίσης ήταν "πολύ όμορφες και αξιαγάπητες".

## Πρόγονοι





## Πηγές
* Nanna Lundh-Eriksson (1947). Hedvig Eleonora. Stockholm: Wahlström & Widstrand. ISBN
* Johan Christopher Barfod, Wilhelm Odelberg: Dagens märkvärdigheter, Volym 2. Natur & Kultur, 1967

## Παραπομπές


Κατηγορία:Οίκος του Βίττελσμπαχ
Κατηγορία:Δούκισσες της Σουηδίας
Ντάβιντε Μάσα

Ο **Ντάβιντε Μάσα** (*Davide Massa*, γενν. στις 15 Ιουλίου 1981) είναι Ιταλός διαιτητής ποδοσφαίρου, που διαιτητεύει στη Σέριε Α. Είναι διαιτητής της FIFA από το 2014 και κατατάσσεται ως ελίτ διαιτητής της UEFA. 

## Σταδιοδρομία ως διαιτητής
Το 2011, ο Μάσα προβιβάστηκε στη Σέριε Α. Ο πρώτος του αγώνας ως διαιτητής διεξήχθη στις 23 Ιανουαρίου 2011, μεταξύ των Φιορεντίνα και Λέτσε. Το 2014, τοποθετήθηκε στον κατάλογο διεθνών διαιτητών της FIFA. Διαιτήτευσε τον πρώτο διεθνή αγώνα του στις 8 Ιουνίου 2015, μεταξύ της Τουρκίας και της Βουλγαρίας. Το 2017, επιλέχθηκε για να διαιτητεύσει το Σούπερ Καπ Ιταλίας 2017 μεταξύ της Γιουβέντους και της Λάτσιο. 

Ο Μάσα επιλέχθηκε ως διαιτητής για το Ευρωπαϊκό Πρωτάθλημα U19 του 2017 στη Γεωργία και το Παγκόσμιο Κύπελλο U20 του 2019 στην Πολωνία.  

Επίσης, έχει διαιτητεύσει αγώνες στα πρωταθλήματα Αιγύπτου, Σαουδικής Αραβίας, Κατάρ και Ελλάδας.

Στις 23 Απριλίου 2023 *διαιτήτευσαν* το ντέρμπι της Ελληνικής Super League 1 για τα play off, Ολυμπιακός ΣΦΠ- ΑΕΚ 1-3. Μετά την λήξη του αγώνα ο διαιτητής Νταβίντε Μάσα έγραψε στο φύλλο αγώνα πως κατά την έξοδο του από τον αγωνιστικό χώρο, αισθάνθηκε χτύπημα στα γεννητικά του όργανα από ανθρώπους που δεν αναγνώρισε. 

## Παραπομπές


## Εξωτερικοί σύνδεσμοι
* Προφίλ στο WorldFootball.net 
* Προφίλ στο EU-Football.info 
* Προφίλ στο Transfermarkt.com 

Κατηγορία:Ιταλοί διαιτητές ποδοσφαίρου
Κατηγορία:Διαιτητές ΟΥΕΦΑ Γιουρόπα Λιγκ
Κατηγορία:Διαιτητές ΟΥΕΦΑ Τσάμπιονς Λιγκ
Ερνάντο Αλαρκόν

Ο **Ερνάντο δε Αλαρκόν** ή εξελληνισμένα **Φερδινάνδος Αλαρκόν** (*Hernando de Alarcón*, γενν. περί το 1500) ήταν Ισπανός θαλασσοπόρος και εξερευνητής του 16ου αιώνα, γνωστός από την εξερευνητική αποστολή του στη Χερσόνησο της Καλιφόρνια, οπότε και έγινε ένας από τους πρώτους Ευρωπαίους που ανέβηκε τον ποταμό Κολοράντο από τις εκβολές του και ίσως ο πρώτος που έφθασε στην Άλτα Καλιφόρνια.

## Παραπομπές


Κατηγορία:Ισπανοί θαλασσοπόροι
Systema Naturae

Το ***Systema Naturae*** (τίτλος στη λατινική γλώσσα, που σημαίνει **«Σύστημα της Φύσεως»**) είναι ένα από τα σημαντικότερα έργα του μεγάλου Σουηδού βοτανολόγου, ζωολόγου και ιατρού Κάρολου Λινναίου (1707-1778). Με αυτό εισήχθη αρχικά και τελικά επικράτησε στη βιολογία η διωνυμική ονοματολογία για τις ονομασίες όλων των φυτικών και ζωικών οργανισμών. Η πρώτη έκδοση του βιβλίου έγινε το 1735. Ωστόσο η δέκατη έκδοση (1758) ήταν η σημαντικότερη και ο πλήρης τίτλος της ήταν *Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis* δηλαδή «Σύστημα της Φύσεως ανά τα τρία βασίλειά της, σύμφωνα με τις κλάσεις, τις τάξεις, τα γένη και τα είδη, με περιγραφές, διαφορές, συνώνυμα, τόπους». Αυτή η έκδοση θεωρείται η αφετηρία της ονοματολογίας των ζώων.

Το 1766-1768 ο Λινναίος δημοσίευσε την κατά πολύ επαυξημένη 12η έκδοση του βιβλίου, την τελευταία που συνέγραψε ο ίδιος. Μία ακόμα επιπλέον επαυξημένη έκδοση έγινε από τον Γιόχαν Φρήντριχ Γκμέλιν από το 1788 έως το 1793. Από τις αρχές του 20ού αιώνα τουλάχιστον οι ζωολόγοι αναγνωρίζουν αυτή ως την τελευταία (13η) έκδοση του έργου, γεγονός που επισημοποιήθηκε από τη «Διεθνή Επιτροπή επί της Ζωολογικής Ονοματολογίας» (ICZN) στις 26 Οκτωβρίου 1954.

Ο Λινναίος δημοσίευσε την πρώτη έκδοση του *Systema Naturae* όχι στην πατρίδα του Σουηδία, αλλά κατά την παραμονή του στην Ολλανδία.

## Παραπομπές


## Εξωτερικοί σύνδεσμοι

* Το βιβλίο στο *Linné online*

Κατηγορία:Επιστημονικά βιβλία
Κατηγορία:Βιβλία του 18ου αιώνα